title: تاشلحيت
text: بطبيعت لحال كاينا تشلحيت بزاف دلمدن كبار ديال لبلاد و هادشي سبابو هو أن الناس ديال سوس كايهاجرو بزاف، كاتعتابر كازا والرباط خصوصاً جوج مدونا فاش كايشكل الناطقون بتشلحيت نسبة مهمة من سكانها. حسب الإحصاء لمندوبية السامية د التخطيط، كاتعتابر كازا أكتر مدينة فيها عدد الناطقين بتشلحيت (أكبر عدد و ماشي أكبر نسبة)، تقريبا 330 ألف واحد لي كايشكلو 10% من مجموع ديال سكان ديال هاد لمدينة. و بهاد لعدد قضرات كازا انها تفوت أݣادير عاصمة سوس ف عدد الناطقين، هاد لّخرا فيها شي 222 ألف واحد كايدوي بتشلحيت. بلا مانساو لعاصيما د لبلاد الرباط لي تاهيا فيها عدد مهم من الناطقين، تقريبا 52 ألف لي هي 9،2% ديال الرباطيين. خلاص نقدرو ندويو حتى على لمدن لي بعاد بزاف على مناطق انتشار هاد لوغا بحال طانجا و وجدة لي بجوجهم كايمتل عدد ناطقين 4% من السكان.